CELEX: 32022R0037
Language: sk
Date: 2022-01-12 00:00:00
Title: Vykonávacie nariadenie Komisie (EÚ) 2022/37 z 12. januára 2022, ktorým sa mení vykonávacie nariadenie (EÚ) 2021/403, pokiaľ ide o vzory certifikátov zdravia zvierat a vzory certifikátov zdravia zvierat/úradných certifikátov na vstup zásielok určitých druhov a kategórií hydiny a vtákov chovaných v zajatí a ich zárodočných produktov do Únie a na ich premiestňovanie medzi členskými štátmi (Text s významom pre EHP)

13.1.2022   
               
               
                  SK
               
               
                  Úradný vestník Európskej únie
               
               
                  L 8/92
               
            
         VYKONÁVACIE NARIADENIE KOMISIE (EÚ) 2022/37
         z 12. januára 2022,
         ktorým sa mení vykonávacie nariadenie (EÚ) 2021/403, pokiaľ ide o vzory certifikátov zdravia zvierat a vzory certifikátov zdravia zvierat/úradných certifikátov na vstup zásielok určitých druhov a kategórií hydiny a vtákov chovaných v zajatí a ich zárodočných produktov do Únie a na ich premiestňovanie medzi členskými štátmi
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 146 ods. 2, článok 156 ods. 2 prvý pododsek písm. a) a článok 162 ods. 5, článok 238 ods. 3 a článok 239 ods. 3,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (2), a najmä na jeho článok 90 prvý odsek písm. a) a článok 126 ods. 3,
         keďže:
         
                     (1)
                  
                  
                     Vykonávacím nariadením Komisie (EÚ) 2021/403 (3) sa stanovujú vzory certifikátov vo forme certifikátov zdravia zvierat alebo certifikátov zdravia zvierat/úradných certifikátov na premiestňovanie zásielok určitých kategórií suchozemských zvierat a ich zárodočných produktov medzi členskými štátmi a na ich vstup do Únie. Uvedené zásielky zahŕňajú zásielky, ktoré patria do rozsahu pôsobnosti delegovaných nariadení Komisie (EÚ) 2020/688 (4) a (EÚ) 2020/692 (5).
                  
               
                     (2)
                  
                  
                     V kapitole 18 prílohy I k vykonávaciemu nariadeniu (EÚ) 2021/403 sa stanovuje vzor certifikátu zdravia zvierat/úradného certifikátu na premiestňovanie menej než 20 kusov hydiny inej než vtáky bežce alebo menej než 20 násadových vajec hydiny inej než vtáky bežce medzi členskými štátmi (vzor „POU-INTRA-LT20“). Článok 37 delegovaného nariadenia (EÚ) 2020/688 bol nedávno zmenený delegovaným nariadením Komisie (EÚ) 2021/1706 (6) s cieľom stanoviť výnimku pri premiestňovaní zásielok menej než 20 kusov jednodňových kurčiat hydiny inej než vtáky bežce vyliahnutých z násadových vajec, ktoré vstúpili do Únie z tretej krajiny alebo územia alebo ich pásma. Daná zmena by sa mala zohľadniť v uvedenom vzore certifikátu zdravia zvierat/úradného certifikátu. Kapitola 18 prílohy I k vykonávaciemu nariadeniu (EÚ) 2021/403 by sa preto mala zodpovedajúcim spôsobom zmeniť.
                  
               
                     (3)
                  
                  
                     V kapitole 19 prílohy I k vykonávaciemu nariadeniu (EÚ) 2021/403 sa stanovuje vzor certifikátu zdravia zvierat/úradného certifikátu na premiestňovanie hydiny určenej na zabitie medzi členskými štátmi (vzor „POU-INTRA-Y“). V článkoch 29 a 44 delegovaného nariadenia Komisie (EÚ) 2020/687 (7) sa stanovujú osobitné podmienky na povoľovanie premiestňovania držaných zvierat druhov zo zoznamu na účely zabitia, ktoré sa nachádzajú v ochrannom pásme alebo pásme dohľadu po potvrdení výskytu ohniska choroby kategórie A. Tieto osobitné podmienky by sa mali zohľadniť v uvedenom vzore certifikátu zdravia zvierat/úradného certifikátu. Kapitola 19 prílohy I k vykonávaciemu nariadeniu (EÚ) 2021/403 by sa preto mala zodpovedajúcim spôsobom zmeniť.
                  
               
                     (4)
                  
                  
                     V prílohe II k vykonávaciemu nariadeniu (EÚ) 2021/403 sa v kapitole 27 stanovuje vzor certifikátu zdravia zvierat/úradného certifikátu na vstup násadových vajec hydiny inej ako vtáky bežce do Únie (vzor „HEP“) a v kapitole 28 vzor certifikátu zdravia zvierat na vstup násadových vajec vtákov bežcov do Únie (vzor „HER“). Článok 107 delegovaného nariadenia (EÚ) 2020/692 bol nedávno zmenený delegovaným nariadením Komisie (EÚ) 2021/1705 (8) s cieľom stanoviť nové požiadavky na zásielky násadových vajec hydiny, pokiaľ ide o prehliadku ich kŕdľa pôvodu. Tieto nové požiadavky by sa mali zohľadniť v uvedených vzoroch certifikátov. Kapitoly 27 a 28 prílohy II k vykonávaciemu nariadeniu (EÚ) 2021/403 by sa preto mali zodpovedajúcim spôsobom zmeniť.
                  
               
                     (5)
                  
                  
                     V kapitole 34 prílohy II k vykonávaciemu nariadeniu (EÚ) 2021/403 sa stanovuje vzor certifikátu zdravia zvierat na vstup vtákov chovaných v zajatí do Únie (vzor „CAPTIVE-BIRDS“). Článok 62 delegovaného nariadenia (EÚ) 2020/692 sa nedávno zmenil delegovaným nariadením (EÚ) 2021/1705 s cieľom zaviesť výnimku z osobitných požiadaviek na zdravie zvierat pre vtáky chované v zajatí, pokiaľ ide o vstup poštových holubov do Únie z tretej krajiny alebo územia, resp. ich pásma, v ktorých sa bežne držia, so zámerom ich okamžitého vypustenia, pričom sa očakáva, že poletia späť do tejto tretej krajiny alebo na toto územie, resp. do ich pásma. Uvedené zmeny by sa preto mali zohľadniť vo vykonávacom nariadení (EÚ) 2021/403 tak, že sa uvedená kategória vtákov chovaných v zajatí vylúči z uvedeného vzoru certifikátu zdravia zvierat, a namiesto toho sa stanoví nový vzor certifikátu zdravia zvierat na vstup poštových holubov do Únie, ktoré sa majú ihneď po vstupe vypustiť (vzor „RACING PIGEONS-IMMEDIATE RELEASE“). Preto je potrebné zmeniť kapitolu 34 prílohy II k vykonávaciemu nariadeniu (EÚ) 2021/403 a do uvedenej prílohy doplniť novú kapitolu 34a.
                  
               
                     (6)
                  
                  
                     Prílohy I a II k vykonávaciemu nariadeniu (EÚ) 2021/403 by sa preto mali zodpovedajúcim spôsobom zmeniť.
                  
               
                     (7)
                  
                  
                     V článku 17 vykonávacieho nariadenia (EÚ) 2021/403 sa uvádza zoznam vzorov certifikátov zdravia zvierat a certifikátov zdravia zvierat/úradných certifikátov, ktoré sa majú používať na účely vstupu určitých kategórií vtákov a zárodočných produktov do Únie. Preto je potrebné ho zmeniť tak, aby sa do uvedeného zoznamu zahrnul odkaz na nový vzor „RACING PIGEONS-IMMEDIATE RELEASE“, ktorý sa má vložiť do novej kapitoly 34a prílohy II k uvedenému nariadeniu.
                  
               
                     (8)
                  
                  
                     S cieľom vyhnúť sa akémukoľvek narušeniu obchodu, pokiaľ ide o vstup zásielok, ktorých sa týkajú zmeny prílohy II k vykonávaciemu nariadeniu (EÚ) 2021/403, ktoré sa majú vykonať týmto nariadením, by sa malo povoliť, aby sa počas prechodného obdobia za určitých podmienok naďalej používali certifikáty vydané v súlade s vykonávacím nariadením (EÚ) 2021/403 v znení platnom pred zmenami vykonanými týmto nariadením.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Vykonávacie nariadenie (EÚ) 2021/403 sa mení takto:
            
                        1.
                     
                     
                        Článok 17 sa mení takto:
                        
                                    a)
                                 
                                 
                                    Písmeno l) sa nahrádza takto:
                                    
                                                „l)
                                             
                                             
                                                vzor CAPTIVE-BIRDS, other than racing pigeons vyhotovený v súlade so vzorom stanoveným v kapitole 34 prílohy II, pokiaľ ide o vtáky chované v zajatí iné ako poštové holuby, ktoré sa po vstupe do Únie okamžite vypustia;“;
                                             
                                          
                              
                                    b)
                                 
                                 
                                    písmeno m) sa nahrádza nasledujúcimi písmenami m) a n):
                                    
                                                „m)
                                             
                                             
                                                vzor RACING PIGEONS-IMMEDIATE RELEASE vyhotovený v súlade s kapitolou 34a prílohy II, pokiaľ ide o poštové holuby, ktoré sa po vstupe do Únie okamžite vypustia;
                                             
                                          
                                                n)
                                             
                                             
                                                vzor HE-CAPTIVE-BIRDS vyhotovený v súlade so vzorom stanoveným v kapitole 35 prílohy II, pokiaľ ide o násadové vajcia vtákov chovaných v zajatí.“
                                             
                                          
                              
                  
                        2.
                     
                     
                        Prílohy I a II sa menia v súlade s prílohou k tomuto nariadeniu.
                     
                  
         
            Článok 2
            Počas prechodného obdobia do 15. septembra 2022 je naďalej povolený vstup zásielok určitých druhov a kategórií hydiny a vtákov chovaných v zajatí a ich zárodočných produktov, ku ktorým sú priložené príslušné vzory certifikátov zdravia zvierat/úradných certifikátov alebo príslušné vzory certifikátov zdravia zvierat vydané v súlade so vzormi stanovenými v kapitolách 27, 28 a 34 prílohy II k vykonávaciemu nariadeniu (EÚ) 2021/403, v znení platnom pred zmenami zavedenými v uvedenom vykonávacom nariadení týmto vykonávacím nariadením, do Únie za predpokladu, že certifikát bol vydaný najneskôr 15. júna 2022.
         
         
            Článok 3
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. januára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Ú. v. EÚ L 95, 7.4.2017, s. 1.
         
            (3)  Vykonávacie nariadenie Komisie (EÚ) 2021/403 z 24. marca 2021, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat a vzory certifikátov zdravia zvierat/úradných certifikátov na vstup zásielok určitých kategórií suchozemských zvierat a ich zárodočných produktov do Únie a na ich premiestňovanie medzi členskými štátmi a o úradnú certifikáciu týkajúcu sa takýchto certifikátov, a ktorým sa zrušuje rozhodnutie 2010/470/EÚ (Ú. v. EÚ L 113, 31.3.2021, s. 1).
         
            (4)  Delegované nariadenie Komisie (EÚ) 2020/688 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat pri premiestňovaní suchozemských zvierat a násadových vajec v rámci Únie (Ú. v. EÚ L 174, 3.6.2020, s. 140).
         
            (5)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
         
            (6)  Delegované nariadenie Komisie (EÚ) 2021/1706 zo 14. júla 2021, ktorým sa mení a opravuje delegované nariadenie (EÚ) 2020/688, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat pri premiestňovaní suchozemských zvierat a násadových vajec v rámci Únie (Ú. v. EÚ L 339, 24.9.2021, s. 56).
         
            (7)  Delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá prevencie a kontroly určitých chorôb zo zoznamu (Ú. v. EÚ L 174, 3.6.2020, s. 64).
         
            (8)  Delegované nariadenie Komisie (EÚ) 2021/1705 zo 14. júla 2021, ktorým sa mení delegované nariadenie (EÚ) 2020/692, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 339, 24.9.2021, s. 40).
      
      
         
            PRÍLOHA
            Prílohy I a II k vykonávaciemu nariadeniu (EÚ) 2021/403 sa menia takto:
            
                        1.
                     
                     
                        Príloha I sa mení takto:
                        
                                    a)
                                 
                                 
                                    Kapitola 18 sa nahrádza takto:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    b)
                                 
                                 
                                    Kapitola 19 sa nahrádza takto:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                  
                        2.
                     
                     
                        Príloha II sa mení takto:
                        
                                    a)
                                 
                                 
                                    V úvodnej tabuľke, v ktorej sa stanovuje zoznam vzorov certifikátov zdravia zvierat a certifikátov zdravia zvierat/úradných certifikátov a vyhlásení na účely vstupu do Únie a tranzitu cez Úniu, ktoré sa nachádzajú v uvedenej prílohe, sa oddiel týkajúci sa vtákov a ich zárodočných produktov mení takto:
                                    
                                                i)
                                             
                                             
                                                Zápis týkajúci sa vzoru CAPTIVE-BIRDS sa nahrádza takto:
                                                
                                                            „CAPTIVE-BIRDS, other than racing pigeons
                                                         
                                                         
                                                            Kapitola 34: Vzor certifikátu zdravia zvierat na vstup vtákov chovaných v zajatí iných ako poštové holuby, ktoré sa po vstupe okamžite vypustia, do Únie“
                                                         
                                                      
                                          
                                                ii)
                                             
                                             
                                                Medzi zápis týkajúci sa vzoru CAPTIVE-BIRDS a zápis týkajúci sa vzoru HE-CAPTIVE-BIRDS sa vkladá tento zápis týkajúci sa vzoru RACING PIGEONS-IMMEDIATE RELEASE:
                                                
                                                            „RACING PIGEONS-IMMEDIATE RELEASE
                                                         
                                                         
                                                            Kapitola 34a: Vzor certifikátu zdravia zvierat na vstup poštových holubov, ktoré sa po vstupe okamžite vypustia, do Únie“
                                                         
                                                      
                                          
                              
                                    b)
                                 
                                 
                                    Kapitola 27 sa nahrádza takto:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    c)
                                 
                                 
                                    Kapitola 28 sa nahrádza takto:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    d)
                                 
                                 
                                    V kapitole 34 sa názov mení takto:
                                    
                                                
                                                   „KAPITOLA 34:
                                                
                                             
                                             
                                                
                                                   Vzor certifikátu zdravia zvierat na vstup VTÁKOV CHOVANÝCH V ZAJATÍ iných ako poštové holuby, ktoré sa PO VSTUPE okamžite vypustia, do Únie (vzor „CAPTIVE-BIRDS other than racing pigeons“)“
                                                
                                             
                                          
                              
                                    e)
                                 
                                 
                                    Za kapitolu 34 a pred kapitolu 35 sa vkladá táto kapitola 34a:
                                    „
                                    
                                       
                                    
                                       
                                    
                                       
                                    “